ฮั่งเส็งปิดเช้าลบ 168.87 จุด ตามตลาดหุ้นนิวยอร์ก
ฮั่งเส็งปิดเช้าลบ 168.87 จุด ตามตลาดหุ้นนิวยอร์ก
19 ธ.ค. 2559

ดัชนีฮั่งเส็งตลาดหุ้นฮ่องกงปิดเช้าปรับตัวลดลง โดยดัชนีฮั่งเส็งลดลง 168.87 จุด หรือ 0.77% ปิดภาคเช้าที่ 21,851.88 จุด ตามทิศทางการร่วงลงของตลาดหุ้นนิวยอร์กเมื่อวันศุกร์ เนื่องจากนักลงทุนเกิดความวิตกกังวลหลังมีรายงานว่าเรือรบของกองทัพจีนได้ยึดโดรนสำรวจใต้ทะเลของสหรัฐในบริเวณทะเลจีนใต้
นอกจากนี้ ตลาดยังได้รับแรงกดดันหลังจากที่กระทรวงพาณิชย์สหรัฐเปิดเผยว่า ตัวเลขการเริ่มต้นสร้างบ้านร่วงลง 18.7% ในเดือนพ.ย. สู่ระดับ 1.09 ล้านยูนิต ซึ่งย่ำแย่กว่าที่นักวิเคราะห์คาดว่าตัวเลขการเริ่มต้นสร้างบ้านจะลดลงสู่ระดับ 1.23 ล้านยูนิต ส่วนการอนุญาตก่อสร้างบ้านลดลง 4.7% ในเดือนพ.ย.